|  |
| --- |
| **שיתוף ציבור** |
| תיאור הקורס  |
| תהליכי קביעת מדיניות במרחב המקומי-אזורי, בעיקר בתחום התכנון האורבני, דורשים התייחסות גוברת והולכת לדינאמיקה חברתית-קהילתית. הגישה הנורמטיבית העוסקת בשיתוף ציבור כמתודה ליצירת שיח וקבלת משוב בנוגע לאירועי תכנון אד-הוק מתחלפת בגישה רחבה יותר. על פי גישה רחבה זו, יש להבליט את שיתוף הציבור כתרבות וכמחויבות ארוכת טווח הניתנות לניהול על ידי מחזיקי העניין בתהליך. במסגרת גישה זו השיתוף משמש כמכניזם קהילתי בר-קיימא המאפשר העברת מידע וניהול תהליכי קבלת החלטות ציבוריים מגוונים באופן משותף והדדי. המשמעות היא, שבאמצעות שיתוף מנוהל היטב, ניתן להעמיק מעורבות, להפכה לרלוונטית יותר ולייצר באמצעותה מדיניות התואמת יותר לצרכי כל מחזיקי העניין. בהזדמנות זו ניתן להשיג מטרות נוספות כמו מיתון התנגדויות, חיזוק מערכות האמון ועוד. בקורס שלפנינו נבחן את מהותו של שיתוף הציבור במרחב הקהילתי המקומי, בדגש על תפקידו של השלטון המקומי כשחקן מרכזי בתכנון הפיזי והחברתי. כמו כן, נברר מהי תרומתו של השיתוף לתהליכי תכנון אסטרטגי בסביבה הפוליטית-קהילתית בדגש על שימוש במשילות רב-מגזרית כמנוף לפיתוח מקומי.  |
| מידע בסיסי |
| שם הקורס:**שיתוף ציבור: מכלי עבודה לתרבות של קהילה** | מספר קורס: | נקודות זכות:3 נק' |
| מיקום הקורס: | יום ושעה:ה' 08:30-10:45 |
| שם המרצה:ד"ר יריב שגיא | דוא"ל:sagi.yariv@gmail.com | שעות קבלה:בתיאום מראש |
| **מבנה הקורס**הקורס מחולק לשלושה חלקים. בחלקו הראשון נתמקד בהגדרות ובהבנת הגישות הנורמטיביות לשיתוף ציבור. שיטות אלה מאופיינות לרוב בתפישת השיתוף ככלי עבודה המיועד לקבלת החלטות ואשרור מדיניות בטווח הקצר. בחלק השני נתמקד בחשיבה המודרנית על שיתוף ציבור השמה דגש על תפישתו של השיתוף כמערכת יחסים ארוכת טווח. אי לכך, נדרש להבין את השיתוף ככלי מרכזי בפיתוח ובינוי קהילה וכאמצעי מרכזי בעיצובה של מדיניות מיטבית עבור כלל מחזיקי העניין. בחלק השלישי נעסוק בכמה מהאתגרים המרכזיים בשיתוף בישראל, בכלל זאת נעסוק באופן תכנון השיתוף בקהילות מכאניות (מסורתיות) ובקהילות בגדילה מואצת (כמו במקרה של הסכמי הגג).  |
| **שיטות הוראה**הוראת הקורס תתבסס ברובה על הרצאות פרונטליות וניתוח מקרים. חלק מהמפגשים יתקיימו במתכונת של סדנה לצורך העמקת הלמידה החווייתית של התחום, ותתקיים לפחות הרצאת אורח אחת. הסטודנטים מוזמנים להציע בכל שלב אירוע שיתוף אותו הם מכירים ואשר אותו הם מעוניינים להעלות במסגרת הדיונים בכיתה.  |
| חומרים  |
| **מקורות עיקריים** (בהמשך תימסר רשימת קריאה לכל שיעור)בארי, א' ורזין, ע'. 2015. *דמוקרטיה מקומית בישראל*. ירושלים: מחקרי פלורסהיימר. חלק א'+ב'. גבע, י' ורוזן, ג'. 2016. *עבודה קהילתית בתהליך התחדשות עירונית*. ירושלים: מכון פלורסהיימר למחקרי מדיניות.סדן, א' 2009. *עבודה קהילתית: שיטות לשינוי חברתי*. תל אביב: הוצאת הקיבוץ המאוחד.סדן, א. 2002. *העצמה ותכנון קהילתי: תיאוריה ופרקטיקה של פתרונות חברתיים אנושיים*. תל-אביב: הקיבוץ המאוחד.צ'רצ'מן, א' וסדן א' (עורכות). 2003. *השתתפות: הדרך שלך להשפיע*. תל אביב: הוצאת הקיבוץ המאוחד.שנהב, א' ורזין ע'. 2018. *היקשרות למקום בשכונות שונות ובעיר אחת*. ירושלים: מכון פלורסהיימר למחקרי מדיניות. Christens, B. D., Peterson, N. A., & Speer, P. W. (2011). Community Participation and Psychological Empowerment: Testing Reciprocal Causality Using a Cross-Lagged Panel Design and Latent Construct. *Health, education & behavior*, 38, 4, 339-47.Fung, A. (2006). Varieties of Participation in Complex Governance. *Public Administration Review*, 66, 66-75.Kweit, M. G. and Kweit, R. W. (2007). Participation, Perception of Participation, and Citizen Support. *American Political Research*, 35, 3, 407-25.Manzo, L. C., & Perkins, D. D. (2006). Finding Common Ground: The Importance of Place Attachment to Community Participation and Planning. *Journal of Planning Literature*, 20, 4, 335-50.Stern, E., Gudes, O., & Svoray, T. (2009). Web-Based and Traditional Public Participation in Comprehensive Planning: A Comparative Study. *Environment and Planning B: Planning and Design*, 36, 1067- 85. |
| דרישות הקורס |
| **מטלות ומשקל מתוך הציון הסופי**10% מהציון הסופי: נוכחות והשתתפות פעילה בשיעורים20% מהציון הסופי: הגשת רפרט בכיתה (ניתן להגיש בזוגות)70% מהציון הסופי: הגשת עבודה מסכמת (ניתן להגיש בזוגות) |
| לוח זמנים טנטטיבי |
| **שיעור** | **נושא** |
| 1 | הגדרת התחום והבסיסים האתי, החברתי והתרבותי לשיתוף ציבור |
| 2 | Top-Down public participating: שיתוף ציבור ביוזמת רשויות השלטון. |
| 3 | Bottom-Up public participation:השתתפות אזרחית וקהילתית כבסיס לשיתוף ציבור |
| 4 | הבסיס הנורמטיבי והחוקי לשיתוף ציבור |
| 5 | גישות ומודלים נורמטיביים לשיתוף ציבור |
| 6 | מעבר מחשיבה נורמטיבית להתמקדות בפרט ולגישות אי-רציונליות לשיתוף ציבור |
| 7 | תפיסות, אמונות ואמון בשיח על שיתוף ציבור |
| 8 | משתנים פסיכולוגיים ופוליטיים בניהול שיתוף ציבור |
| 9 | שיתוף ציבור בתכנון אסטרטגי מקומי ואזורי |
| 10 | שיתוף ציבור ובינוי קהילה: המקרה של קהילות בגדילה מואצת |
| 11 | שיתוף ציבור בקהילות שמרניות (מכאניות): החרדים והבדואים |
| 12 | הרשות המקומית ככוורת של פרופסיות שיתוף ואתגר שילוב השיתוף עם מערכות ניהול עירוניות חכמות |
| 13 | סיכום |